stanford-oval/wikipedia huggingface dataset:
Odd Nerdrum

Odd Nerdrum
Odd Nerdrum helmikuussa 2020
| --- | --- |
Syntynyt:  8. huhtikuuta 1944  (80 vuotta) 
Kansalaisuus:  Norja  
Asuinpaikat:  Brunlanes, Islanti, Pariisi  
Puoliso:  Turid Spildo (1995 – )  
Lapsi:  Öde Nerdrum  
| --- | --- |
Verkkosivusto:  nerdrum.com 
muokkaa - muokkaa wikitekstiä - muokkaa Wikidataa
Odd Nerdrum (s. 8. huhtikuuta 1944 Helsingborg, Ruotsi) on norjalainen taidemaalari. Hänen maalauksensa keskittyvät kasvoihin, aistilliseen ihoon, auringonlaskuihin ja ikuisuuden kuvaamiseen. Vanhanaikaisella tyylillään ja itsetietoisella persoonallisuudellaan hän on ollut eräs Norjan taiteen huomattavia ja provokatiivisia hahmoja vuodesta 1964 lähtien.
Odd Nerdrumin ateljee Røvikassa.
Varhaistuotanto

Odd Nerdrum opiskeli Oslon taideakatemiassa Aage Storsteinin ja Alexander Schultzin johdolla 1962–1965. Hänen ihanteitaan olivat Rembrandt, Tizian ja Caravaggio. Nerdrum harjoittaa perinteistä taidemaalausta. Hänen taiteensa sai aluksi ankaraa kritiikkiä Norjassa, mutta se herätti kiinnostusta ja innostusta ulkomailla, etenkin Yhdysvalloissa. 1990-luvun lopulla kritiikki väheni, ja hänellä oli useita suuria retrospektiivisia näyttelyitä sekä Norjassa että ulkomailla.
Odd Nerdrumin varhaisemmille töille (1968–1983) on ominaista vahva sosiaalinen sitoutuminen, joka näkyy maalauksessa Andreas Baaderin murha (norj. Mordet på Andreas Baader, 1978). Siinä terroristi Andreas Baader kuvataan Kristuksen kaltaisessa asemassa yhteiskunnallisen vallankäytön uhrina. Teos aiheutti kiivasta keskustelua, ja sitä kutsuttiin päivälehdissä "murhaksi ruskeakastikkeessa". Nykyään maalausta pidetään yhtenä Norjan viime vuosikymmenten taiteen merkittävimmistä teoksista.
Postmodernismi

Sosiaalinen ja poleeminen sävy vaimenivat 1980-luvun alkupuolella, ja Nerdrumin hahmot löysivät tiensä yhteiskunnasta myyttiseen, ajattomaan ja arkkityyppiseen universumiin. Maalausten henkilöillä oli yllään kaukaisesta menneisyydestä peräisin olevat puvut, nahkaiset satimet ja kypärämäiset päähineet, ja niissä kuvattiin aseita, loitsuja ja lyhtyjä. Näiden maalausten miljöö on autio ja raaka maisema hämärässä. Ne ovat saaneet innoituksensa Islannin luonnon muodoista ja väreistä.
Maalauksissa keskeistä on ihmisten välinen draama. Symboliset ja kirjalliset kuva-aiheet koskettelevat kuolemaa, rakkautta, kärsimystä, sukupuolta, läheisyyttä ja vieraantumista. Nerdrumin esikuva on Rembrandt, ja hän maalaa omakuvia, joissa lavastuksen ja todellisuuden raja on epäselvä.
Ura opettajana

Nerdrum oli jonkin aikaa Norjan Kuvataideakatemian professorina, mutta niin kutsutun akateemisen taistelun jälkeen hän peruutti ehdokkuutensa vuonna 1996. Hänellä on ollut myös omia oppilaita 19-vuotiaasta lähtien. He ovat kotoisin Norjasta ja ulkomailta, ja kesäisin hänen maalaistalonsa Vestfoldissa muistuttaa taiteilijasiirtokuntaa.
Vuonna 1997 Odd Nerdrum julisti itsensä "Kitschin kuninkaaksi" ja julisti kitchin olevan nykyajan klassisen kokoonpanon tarkoituksenmukainen termi. Se oli radikaali käsitteen muutos, koska kitsch on perinteisesti ollut negatiivisesti ladattu sana. Nerdrumin käsitys kitschistä on sekä poleeminen hyökkäys taideinstituutiota vastaan, että halua asettaa vaihtoehtoisia perusteita figuratiiviselle maalaukselle, joka Nerdrumin mukaan edustaa viehättävää käsityötä, henkeä ja ihmisen herkkyyttä.
Vuodesta 1981 Nerdrumilla oli koti ja ateljee Oslon Uranienborgin terassilla sijaitsevassa huvilassa, joka oli alun perin rakennettu taidehistorioitsija Lorentz Dietrichsonille. Talvella 2003 hän muutti perheensä kanssa Islantiin..
Aiheesta muualla

www.oddnerdrum.com
www.nerdrum.com
www.worldwidekitsch.com (Arkistoitu – Internet Archive)
Numeerinen virtausdynamiikka

Numeerinen virtausdynamiikka  eli CFD, Computational Fluid Dynamics on virtausmekaniikan osa-alue, jossa numeerisilla menetelmillä ratkaistaan ja analysoidaan fluidien, eli nesteiden ja kaasujen käyttäytymistä. Tietokoneita käytetään tarvittavien laskelmien suorittamiseen. Laskutoimitusten avulla simuloidaan nesteiden ja kaasujen vuorovaikutusta. Pinnat määritellään reunaehtoina. Suurnopeustietokoneilla voidaan saavuttaa parempia tuloksia. Kehitystyö parantaa edelleen ohjelmistojen tarkkuutta ja nopeutta monimutkaisissa simulointiskenaarioissa, joissa voi olla esimerkiksi transoonisia tai turbulenttisia virtauksia. Tällaista kehitystyötä validoidaan kokeellisesti esimerkiksi tuulitunnelissa tai lopulta täyden mittakavaan testeissä, esimerkiksi koelentojen avulla.
Aiheesta muualla

Wikimedia Commonsissa on kuvia tai muita tiedostoja aiheesta .
CFDWiki – the Computational Fluid Dynamics reference wiki.
Kurssi: Introduction to CFD (Arkistoitu – Internet Archive) – Dmitri Kuzmin (Dortmund University of Technology)
Nivelkärsäiset

| Nivelkärsäiset |
| --- | --- |
 Pyyhkäisyelektronimikroskoopin kuva kuneluteen (Miridae sp.) imukärsästä.
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Nivelkärsäiset Hemiptera  Linnaeus, 1758
Alalahkot
 Luteet (Heteroptera)  Coleorrhyncha  Kaskaat (Auchenorrhyncha)  Kirvansukuiset (Sternorrhyncha) 
Katso myös
   Nivelkärsäiset Wikispeciesissä   Nivelkärsäiset Commonsissa 
Infobox OKNimi-testi OK: 
Pää (HEAD), Keskiruumis (THORAX), Takaruumis (ABDOMEN) – Tuntosarvi (anteenna), suukilpi (clypeus), etuselkä (pronotum), verkkosilmä (compound eye), kilveke (scutellum), reisi (femur), sääri (tibia), nilkka (tarsus), kynnet (claws). Siivet (HEMIELYTRON)  – (clavus), – (corium), – (embolium), – (laterotergites), kärkikalvo (membrane).
Nivelkärsäiset (Hemiptera) on lahko, joka kuuluu hyönteisten luokkaan. Lahkoon kuuluu maailmanlaajuisesti noin 80 000 lajia ja sen alalahkoja ovat luteet (Heteroptera), kaskaat (Auchenorrhyncha) sekä kirvansukuiset (Sternorrhyncha). Kirvansukuisiin kuuluvat puolestaan kempit, jauhiaiset, kirvat ja kilpikirvat.
Tunnistaminen

Nivelkärsäiset tunnistaa helposti niiden suuosista, jotka ovat kehittyneet pitkäksi pistäväksi kärsäksi. Kärsän avulla ryhmän hyönteiset nauttivat nestemäistä ravintoa, joka on yleensä kasviperäistä. Luteiden alalahkosta löytyy kuitenkin myös muutamia petoja sekä verta imeviä loisia.
Aikuisten nivelkärsäisten koko vaihtelee välillä 1 mm – 15 cm. Lahkon tieteellinen nimi Hemiptera tarkoittaa puolisiipistä ja viittaa tapaan, jolla monien lajien etusiipien tyviosa on paksuuntunut nahkamaiseksi ja lentämiseen sopimattomaksi. Rakenne on analoginen kovakuoriaisten peitinsiipien kanssa. Takasiivet soveltuvat lentämiseen. Osa lajeista on kokonaan siivettömiä.
Etenkin kirvansukuisten elinkierto on monimutkainen ja siihen kuuluu joukkosiirtymiä ravintokasvista toiseen. Kirvoille on tyypillistä useiden neitseellisesti lisääntyvien sukupolvien esiintyminen kasvukauden aikana. Talvehtiminen voi tapahtua aikuisena, toukkana tai munana. Muodonvaihdos on vaillinainen.
Elektronimikroskooppikuvia

Kuneluteen (Miridae sp.) imukärsä.
Drepanovelia millennium -lajin pää.
Väritetty kuva lutikan (Cimex lectularius) imukärsästä.
Pentatomidae sp.
Aiheesta muualla

Hemiptera  Linnaeus, 1758 ITIS. Viitattu 8.6.2019 (englanniksi).
Esittely Hemiptera-työryhmä. Arkistoitu 8.6.2019. Viitattu 8.6.2019.
Kartat ja listat Hemiptera-työryhmä. Arkistoitu 22.1.2018. Viitattu 8.6.2019.
Numeerinen etuliite

Numeeriset etuliitteet ovat pääasiassa kreikan-, osittain myös latinankielisistä lukusanoista johtuvia etuliitteitä, jotka esiintyvät useissa tieteellisissä termeissä.
Numeerisia etuliitteitä käytetään muun muassa kemiallisten yhdisteiden systemaattisissa nimissä, joissa niillä ilmoitetaan, kuinka monta jonkin alkuaineen atomia tai jotakin atomiryhmää yhdisteen molekyylissä on.  IUPAC-nimeämiskäytäntö pohjautuu pitkälti kreikkalaisten numeeristen etuliitteiden käyttöön.
Numeeriset etuliitteet esiintyvät myös geometrian termeissä, joissa ne ilmoittavat monikulmion sivujen tai monitahokkaan sivutahkojen lukumäärän. Monissa kielissä esimerkiksi viisikulmiosta käytetään kreikkalaisperäistä termiä pentagon ja kuusikulmiosta hexagon. Suomessa nämä termit on kuitenkin korvattu omakielisillä käännöslainoilla, mutta suomessakin etuliitteet esiintyvät monitahokkaiden nimissä kuten tetraedri, oktaedri, dodekaedri ja ikosaedri.
Kreikan kielen lukusanoista johtuvat myös SI-järjestelmän kerrannaisyksiköiden etuliitteet deka, hehto ja kilo. Sen sijaan perusyksikön pienempiä osia tarkoittavat desi, sentti ja milli johtuvat latinan lukusanoista.
Tietotekniikassa on käytössä myös etuliitteet, joissa esiintyy binäärikantaisuuteen viittaavat kirjaimet bi, kuten kibitavu 1 024 tavua ja mebitavu 1 048 576 tavua. Niillä halutaan kertoa luvun olevan täsmällisesti kahden kymmenjaollinen potenssi.
Etuliitteitä

| Etuliite | Suomeksi |
| --- | --- |
mono: yksi
di: kaksi
tri: kolme
tetra: neljä
penta: viisi
heksa: kuusi
hepta: seitsemän
okto: kahdeksan
ennea (lat. nona): yhdeksän
deka: kymmenen
Nokia 5

| Nokia 5 |
| --- | --- |

Valmistaja:  HMD Global
Julkaistu:  helmikuu 2017
Käyttöverkot:  GSM (850/900/1 800/1 900), WCDMA (1, 2, 5, 8), LTE (1, 3, 5, 7, 8, 20, 28, 38, 40)
Mitat:  149,7 × 72,5 × 8,05 mm
Näyttö:  5,2″ IPS LCD-kosketusnäyttö
Näytön kuvatarkkuus:  1 280 × 720 px
Suoritin:  Qualcomm Snapdragon 430
Keskusmuisti:  2 Gt
Flash-muisti:  16 Gt
Takakamera:  13 megapikseliä
Etukamera:  8 megapikseliä
Käyttöjärjestelmä:  Android 7.1.1 Nougat
Akku:  3 000 mAh
Tiedonsiirto:  4G LTE -mobiiliverkkoyhteys (kategoria 4, maks. 150 Mbit/s), Wi-Fi 802.11b/g/n ja Bluetooth 4.1
Liitännät:  Micro-USB ja 3,5 mm audioliitin
Muistikorttipaikka:  microSD-korttipaikka, 128 Gt:n korttien tuella
Infobox OKNimi-testi OK: 
Nokia 5 on suomalaisen HMD Globalin helmikuussa 2017 julkaisema älypuhelin, joka perustuu Android-käyttöjärjestelmälle. Nokia 5 on edullisin sormenjälkitunnistimella varustettu HMD Globalin keväällä 2017 esittelemä Android-älypuhelin. Puhelimen suositushinta on 199 euroa.
Ominaisuudet

Puhelimessa on 5,2 tuuman LCD-kosketusnäyttö Gorilla Glass 3 -lasilla. Käyttöjärjestelmänä toimii Android 7.1.1 Nougat. Puhelimessa on kaksi kameraa: 13 megapikselin f/2.0-valovoimainen takakamera kaksois-LED-salamalla ja 8 megapikselin etukamera. Puhelimessa on kaksi SIM-korttipaikkaa.
NHL-kausi 2002–2003

| NHL-kausi 2002–2003 |
| --- | --- |
Laji:  jääkiekko
Järjestyksessä oleva kausi:  86.
Maa:   Yhdysvallat  Kanada
Joukkueiden määrä:  30
Mestari:  New Jersey Devils
Pistepörssin voittaja:  Peter Forsberg
Runkosarjan arvokkain pelaaja:  Peter Forsberg
Pudotuspelien arvokkain pelaaja:  Jean-Sébastien Giguère
  ← 2001–2002 :  2003–2004 → 
Kausi 2002–2003 oli National Hockey Leaguen historian 86. kausi. Sarjassa pelasi 30 joukkuetta, joista jokainen pelasi runkosarjassa 82 ottelua. Stanley Cupin voitti New Jersey Devils, joka kaatoi Mighty Ducks of Anaheimin finaalisarjassa otteluvoitoin 4–3.
Runkosarja

Kauteen 2002–2003 suurimpina ennakkosuosikkeina lähtivät San Jose Sharks sekä viime vuosien huippujoukkueet Detroit Red Wings, St. Louis Blues, Colorado Avalanche ja New Jersey Devils. Näistä San Jose petti pahasti ja jäi ulos pudotuspeleistä. Muut suosikit pelasivat itsensä varmasti pudotuspeleihin.
San Josen lisäksi suuria pettymyksiä olivat New York Rangers, joka jäi myös pudotuspelien ulkopuolelle. Carolina Hurricanes, joka pelasi Stanley Cup -finaalissa kaudella 2001–2002 jäi koko liigan viimeiseksi.
Yksi suurimpia yllätyksiä oli Tampa Bay Lightning, joka voitti divisioonansa. Myös Minnesota Wild pääsi ensimmäistä kertaa mukaan pudotuspeleihin. Myös Ottawa Senators ja Vancouver Canucks alkoivat vakiinnuttaa paikkojansa liigan huipulla.
Liigaa varjostivat erilaiset taloudelliset vaikeudet. Ottawa Senators, Buffalo Sabres ja Pittsburgh Penguins kärsivät vakavista ongelmista. Huippujoukkueet myös erottivat valmentajiaan aikaisempia kausia enemmän. Muun muassa New York Rangers, Colorado ja San Jose antoivat kenkää päävalmentajilleen.
Runkosarja > Loppusijoitukset

Runkosarjassa divisiooniensa voittajat jakavat konferenssin kolme kärkisijaa, loput viisi jatkoonpääsijää valitaan pistejärjestyksessä. 

O = Ottelut, V = Voitot, H = Häviöt, T = Tasapelit, HJA = Häviöt jatkoajalla, TM = Tehdyt maalit, PM = Päästetyt maalit, PIST = Pisteet
| Itäinen konferenssi> Joukkue | Itäinen konferenssi> O | Itäinen konferenssi> V | Itäinen konferenssi> H | Itäinen konferenssi> T | Itäinen konferenssi> HJA | Itäinen konferenssi> TM | Itäinen konferenssi> PM | Itäinen konferenssi> PIST |
| --- | --- | --- | --- | --- | --- | --- | --- | --- |
| Ottawa Senators | 82 | 52 | 21 | 8 | 1 | 263 | 182 | 113 |
| New Jersey Devils | 82 | 46 | 20 | 10 | 6 | 216 | 166 | 108 |
| Tampa Bay Lightning | 82 | 36 | 25 | 16 | 5 | 219 | 210 | 93 |
| Philadelphia Flyers | 82 | 45 | 20 | 13 | 4 | 211 | 166 | 107 |
| Toronto Maple Leafs | 82 | 44 | 28 | 7 | 3 | 236 | 208 | 98 |
| Washington Capitals | 82 | 39 | 29 | 8 | 6 | 224 | 220 | 92 |
| Boston Bruins | 82 | 36 | 31 | 11 | 4 | 245 | 237 | 87 |
| New York Islanders | 82 | 35 | 34 | 11 | 2 | 224 | 231 | 83 |
| New York Rangers | 82 | 32 | 36 | 10 | 4 | 210 | 231 | 78 |
| Montreal Canadiens | 82 | 30 | 35 | 8 | 9 | 206 | 234 | 77 |
| Atlanta Thrashers | 82 | 31 | 39 | 7 | 5 | 226 | 284 | 74 |
| Buffalo Sabres | 82 | 27 | 37 | 10 | 8 | 190 | 219 | 72 |
| Florida Panthers | 82 | 24 | 36 | 13 | 9 | 176 | 237 | 70 |
| Pittsburgh Penguins | 82 | 27 | 44 | 6 | 5 | 189 | 255 | 65 |
| Carolina Hurricanes | 82 | 22 | 43 | 11 | 6 | 171 | 240 | 61 |
| Läntinen konferenssi> Joukkue | Läntinen konferenssi> O | Läntinen konferenssi> V | Läntinen konferenssi> H | Läntinen konferenssi> T | Läntinen konferenssi> HJA | Läntinen konferenssi> TM | Läntinen konferenssi> PM | PIST |
| --- | --- | --- | --- | --- | --- | --- | --- | --- |
| Dallas Stars | 82 | 46 | 17 | 15 | 4 | 245 | 169 | 111 |
| Detroit Red Wings | 82 | 48 | 20 | 10 | 4 | 269 | 203 | 110 |
| Colorado Avalanche | 82 | 42 | 19 | 13 | 8 | 251 | 194 | 105 |
| Vancouver Canucks | 82 | 45 | 23 | 13 | 1 | 264 | 208 | 104 |
| St. Louis Blues | 82 | 41 | 24 | 11 | 6 | 253 | 222 | 99 |
| Minnesota Wild | 82 | 42 | 29 | 10 | 1 | 198 | 178 | 95 |
| Mighty Ducks of Anaheim | 82 | 40 | 27 | 9 | 6 | 203 | 193 | 95 |
| Edmonton Oilers | 82 | 36 | 26 | 11 | 9 | 231 | 230 | 92 |
| Chicago Blackhawks | 82 | 30 | 33 | 13 | 6 | 207 | 226 | 79 |
| Los Angeles Kings | 82 | 33 | 37 | 6 | 6 | 203 | 221 | 78 |
| Phoenix Coyotes | 82 | 31 | 35 | 11 | 5 | 204 | 230 | 78 |
| Calgary Flames | 82 | 29 | 36 | 13 | 4 | 186 | 228 | 75 |
| Nashville Predators | 82 | 27 | 35 | 13 | 7 | 183 | 206 | 74 |
| San Jose Sharks | 82 | 28 | 37 | 9 | 8 | 214 | 239 | 73 |
| Columbus Blue Jackets | 82 | 29 | 42 | 8 | 3 | 213 | 263 | 69 |
Runkosarja > Runkosarjan pistepörssi

| Pelaaja | Joukkue | Ottelut | Maalit | Syötöt | Pisteet |
| --- | --- | --- | --- | --- | --- |
| 1. Peter Forsberg | Colorado Avalanche | 75 | 29 | 77 | 106 |
| 2. Markus Näslund | Vancouver Canucks | 82 | 48 | 56 | 104 |
| 3. Joe Thornton | Boston Bruins | 77 | 36 | 65 | 101 |
| 4. Milan Hejduk | Colorado Avalanche | 82 | 50 | 48 | 98 |
| 5. Todd Bertuzzi | Vancouver Canucks | 82 | 46 | 51 | 97 |
| 6. Pavol Demitra | St. Louis Blues | 78 | 36 | 57 | 93 |
| 7. Glen Murray | Boston Bruins | 82 | 44 | 48 | 92 |
| 8. Mario Lemieux | Pittsburgh Penguins | 67 | 28 | 63 | 91 |
| 9. Dany Heatley | Atlanta Thrashers | 77 | 41 | 48 | 89 |
| 10. Žigmund Pálffy | Los Angeles Kings | 76 | 37 | 48 | 85 |
Pudotuspelit

Kauden 2002–2003 pudotuspelit olivat täynnä yllätyksiä. Yksi tiukimpia pareja ensimmäisellä kierroksella oli Philadelphia–Toronto. Kumpikin joukkue oli isolla rahalla kasattu, joten putoaminen olisi ollut suuri pettymys kummallekin. Philadelphia voitti tämän sarjan lopulta 4–3. Ottelusarjassa mentiin kahdesti toiselle jatkoajalle asti ja kerran jopa kolmannelle. Minnesota teki jättiyllätyksen kaatamalla Coloradon ja Anaheim teki vielä suuremman yllätyksen. He kaatoivat puolustavan mestarin, Detroitin, suoraan neljässä ottelussa.
Toisella kierroksella Minnesota ja Anaheim jatkoivat yllätyksiään. Tällä kertaa Minnesota kaatoi Vancouverin ja Anaheim lähetti Dallasin kesälomalle.
Konferenssifinaaleissa Anaheim kohtasi Minnesotan ja New Jersey Ottawan. Anaheim voitti Minnesotan helposti otteluvoitoin 4–0. New Jerseyllä oli tiukempi sarja Ottawaa vastaan, joka ratkesi vasta seitsemännessä ottelussa, jonka New Jersey voitti 3–2.
Finaalissa kohtasivat ensikertalainen Anaheim ja New Jersey. New Jersey voitti kolmannen mestaruutensa lopulta otteluvoitoin 4–3.
Pudotuspelit > Neljännesvälierät

| Itäinen konferenssi> Kotijoukkue | Itäinen konferenssi> Vierasjoukkue | Itäinen konferenssi> Tulos |
| --- | --- | --- |
| Ottawa Senators | New York Islanders | 4–1 |
| New Jersey Devils | Boston Bruins | 4–1 |
| Tampa Bay Lightning | Washington Capitals | 4–2 |
| Philadelphia Flyers | Toronto Maple Leafs | 4–3 |
| Läntinen konferenssi> Kotijoukkue | Läntinen konferenssi> Vierasjoukkue | Läntinen konferenssi> Tulos |
| --- | --- | --- |
| Dallas Stars | Edmonton Oilers | 4–2 |
| Detroit Red Wings | Mighty Ducks of Anaheim | 0–4 |
| Colorado Avalanche | Minnesota Wild | 3–4 |
| Vancouver Canucks | St. Louis Blues | 4–3 |
Pudotuspelit > Konferenssivälierät

| Itäinen konferenssi> Kotijoukkue | Itäinen konferenssi> Vierasjoukkue | Itäinen konferenssi> Tulos |
| --- | --- | --- |
| Ottawa Senators | Philadelphia Flyers | 4–2 |
| New Jersey Devils | Tampa Bay Lightning | 4–1 |
| Läntinen konferenssi> Kotijoukkue | Läntinen konferenssi> Vierasjoukkue | Läntinen konferenssi> Tulos |
| --- | --- | --- |
| Dallas Stars | Mighty Ducks of Anaheim | 2–4 |
| Vancouver Canucks | Minnesota Wild | 3–4 |
Pudotuspelit > Konferenssifinaalit

| Itäinen konferenssi> Kotijoukkue | Itäinen konferenssi> Vierasjoukkue | Itäinen konferenssi> Tulos |
| --- | --- | --- |
| Ottawa Senators | New Jersey Devils | 3–4 |
| Läntinen konferenssi> Kotijoukkue | Läntinen konferenssi> Vierasjoukkue | Läntinen konferenssi> Tulos |
| --- | --- | --- |
| Minnesota Wild | Mighty Ducks of Anaheim | 0–4 |
Pudotuspelit > Stanley Cup -finaali

| Finaali> Kotijoukkue | Finaali> Vierasjoukkue | Finaali> Tulos |
| --- | --- | --- |
| New Jersey Devils | Mighty Ducks of Anaheim | 4–3 |
Pudotuspelit > Pudotuspelien pistepörssi

| Pelaaja | Joukkue | Ottelut | Maalit | Syötöt | Pisteet |
| --- | --- | --- | --- | --- | --- |
| 1. Jamie Langenbrunner | New Jersey Devils | 24 | 11 | 7 | 18 |
| 2. Scott Niedermayer | New Jersey Devils | 24 | 2 | 16 | 18 |
| 3. Marián Gáborík | Minnesota Wild | 18 | 9 | 8 | 17 |
| 4. John Madden | New Jersey Devils | 24 | 6 | 10 | 16 |
| 5. Marián Hossa | Ottawa Senators | 18 | 5 | 11 | 16 |
| 6. Mike Modano | Dallas Stars | 12 | 5 | 10 | 15 |
| 7. Jeff Friesen | New Jersey Devils | 24 | 10 | 4 | 14 |
| 8. Markus Näslund | Vancouver Canucks | 14 | 5 | 9 | 14 |
| 9. Sergei Zubov | Dallas Stars | 12 | 4 | 10 | 14 |
| 10. Andrew Brunette | Minnesota Wild | 18 | 7 | 6 | 13 |
Palkinnot

| --- | --- |
Presidents' Trophy:: Ottawa Senators
Prince of Wales Trophy:: New Jersey Devils
Clarence S. Campbell Bowl:: Mighty Ducks of Anaheim
Art Ross Trophy:: Peter Forsberg, Colorado Avalanche
Bill Masterton Memorial Trophy:: Steve Yzerman, Detroit Red Wings
Calder Memorial Trophy:: Barret Jackman, St. Louis Blues
Conn Smythe Trophy:: Jean-Sébastien Giguère, Mighty Ducks of Anaheim
Frank J. Selke Trophy:: Jere Lehtinen, Dallas Stars
Hart Memorial Trophy:: Peter Forsberg, Colorado Avalanche
Jack Adams Award:: Jacques Lemaire, Minnesota Wild
James Norris Memorial Trophy:: Nicklas Lidström, Detroit Red Wings
King Clancy Memorial Trophy:: Brendan Shanahan, Detroit Red Wings
Lady Byng Memorial Trophy:: Aleksandr Mogilnyi, Toronto Maple Leafs
Lester B. Pearson Award:: Markus Näslund, Vancouver Canucks
Lester Patrick Trophy:: Willie O'Ree, Ray Bourque, Ron DeGregorio
Maurice 'Rocket' Richard Trophy:: Milan Hejduk, Colorado Avalanche
NHL Plus/Minus Award:: Peter Forsberg ja Milan Hejduk, Colorado Avalanche
Roger Crozier Saving Grace Award:: Marty Turco, Dallas Stars
Vezina Trophy:: Martin Brodeur, New Jersey Devils
William M. Jennings Trophy:: Martin Brodeur, New Jersey Devils; Roman Čechmánek ja Robert Esche, Philadelphia Flyers
Nivelles

| Nivelles Nijvel Nivele |
| --- | --- |
 Collegiate-kirkko Sainte-Gertrude Nivelleksessä
 lippu:  vaakuna
 Nivellesin sijainti
 Nivelles
 Koordinaatit: 50°36′N, 4°19′E 
Valtio:  Belgia
Provinssi:  Vallonian Brabant
Arrondissementti:  Nivelles
Hallinto:  
 – Pormestari:  Pierre Huart
Pinta-ala:  
 – Kokonaispinta-ala:  60.6 km²
Väkiluku (1.1.2007):  24 622
 – Väestötiheys:  406 as./km²
Aikavyöhyke:  UTC+1
 – Kesäaika:  UTC+2
Postinumero:  1400 Nivelles 1400 Monstreux 1401 Baulers 1402 Thines 1404 Bornival
Suuntanumero(t):  067
 
 www.nivelles.be 
Infobox OKVirheellinen NIMI-arvo: 
Nivelles (holl. Nijvel), valloniksi Nivele) on kunta ja kaupunki Belgiassa, Vallonian Brabantin provinssissa. Kunta kuuluu Nivellesin arrondissementtiin. Pinta-alaa Nivellesillä on 60,6 neliökilometriä. 1. tammikuuta 2007 kunnassa oli 24 622 asukasta ja asukastiheys oli 406 as./km². Kunnan pormestarina toimii Pierre Huart.
Nivelles muodostuu seuraavista osista: Baulers, Bornival, Thines ja Monstreux.
Nivellesin ystävyyskaupunki on Saintes Ranskassa.
Kunnan alueella sijainneella Nivelles-Baulersin radalla ajettiin vuosina 1972 ja 1974 Formula 1 -osakilpailu. Myöhemmin radan tilalle on rakennettu teollisuusalue.
Historia

Nivelles syntyi ja kehittyi vuonna 648 perustetun Sainte-Gertruden luostarin ympärille. Luostarin perusti Pyhä Gertrud, Austrasian major domus Pipin I:n tytär, merovingikuningas Klotar II:n neuvosta.
Vuonna 1830, Belgian vallankumouksen aikana Nivelles oli yksi ensimmäisistä kaupungeista, joka lähetti sotajoukkoja taistelemaan Brysseliin. Seuraavina vuosina kaupungin raskas teollisuus alkoi kasvaa. Nivellesissä oli muun muassa rautatieteollisuutta. Toisen maailmansodan aikana, 14. toukokuuta 1940 lähes koko kaupungin keskusta tuhoutui. Ainoastaan collegiate-kirkon muurit jäivät jäljelle. Kirkon uudelleenrakennustyöt saatiin valmiiksi vuonna 1984.
Kuuluisia asukkaita

Pipin I (n. 580–640), merovingikuningas Klotar II:n neuvonantaja ja Austrasian major domus
Johann Tserclaes (1559–1632), kenraali kolmikymmenvuotisessa sodassa
Louis-Joseph Seutin (1793–1862), tohtori ja kirurgi
Jules Louis Guillery (1824–1902), lakimies ja poliitikko
Henri Delmotte (1822–1884), novellisti
Didier Theys (s. 1956), ralliautoilija
Aiheesta muualla

Kuvia tai muita tiedostoja aiheesta Nivelles Wikimedia Commonsissa
Kunnan kotisivut (ranskaksi) (hollanniksi) (englanniksi) (saksaksi)
Vallonian Brabantin provinssin kunnat
Ole Rosenqvist

| Georg Olof "Ole" Rosenqvist |
| --- | --- |
 Ole Rosenqvist.
Porvoon piispa
 1954–1961 
Edeltäjä:  Max von Bonsdorff
Seuraaja:  Karl-Erik Forssell
Åbo Akademin rehtori
 1942–1950 
Edeltäjä:  Rolf Pipping
Seuraaja:  Lars Erik Taxell
Henkilötiedot
Koko nimi:  Georg Olof Rosenqvist
Syntynyt: 24. marraskuuta 1893 Helsinki
Kuollut: 8. kesäkuuta 1961 (67 vuotta)  Helsinki
Kansalaisuus:  suomalainen
Arvonimi: Tarton yliopiston kunniatohtori (1932) Uppsalan yliopiston kunniatohtori (1941)
Vanhemmat:  G. G. Rosenqvist Fanny Rosina Forstén
Puoliso:  Ebba Linnea Pomoell (vih. 1918)
Muut tiedot
Uskonto:  kristinusko
Georg Olof (Ole) Rosenqvist (24. marraskuuta 1893 Helsinki – 8. kesäkuuta 1961 Helsinki) oli Porvoon hiippakunnan järjestyksessä toinen piispa. Rosenqvist oli Åbo akademin lehtori 1926–1930, käytännöllisen teologian professori 1930–1954 ja rehtori 1942–1950. Kirkkoneuvos 1944–1954. Porvoon hiippakunnan piispa hän oli 1954–1961.
Ura teologina

Rosenqvist oli pitkäaikainen Åbo Akademin teologisen tiedekunnan dekaani ja käytännöllisen teologian professori vuosina 1930-1954. Hän toimi teologisen tiedekunnan dekaanina 1930-1942, vararehtorina 1936-1942 ja rehtorina 1942-1950.